25 aprilie

25 aprilie este a 115-a zi a calendarului gregorian și ziua a 116-a în anii bisecți. Mai sunt 250 de zile până la sfârșitul anului.

Evenimente 

 1707: Războiul Succesiunii Spaniole: armatele franco-spaniole înving trupele alianței formată din Portugalia, Anglia și Provinciile Unite, în bătălia de la Almansa.
 1719: Este publicat romanul „Robinson Crusoe” al lui Daniel Defoe.
 1792: „La Marseillaise” (imnul național al Franței) este compus de Claude Joseph Rouget de Lisle.
 1792: Tâlharul Nicolas J. Pelletier a devenit prima persoană executată prin ghilotinare.
 1859: A început construirea Canalului Suez. Construcția s–a încheiat la 17 noiembrie 1869.
 1898: SUA declară război Spaniei. În urma acestuia, Spania renunță la suveranitatea asupra Cubei și cedează SUA insulele Puerto Rico, Guam și Filipine.
 1901: New York a devenit primul stat american în care posesorii de automobile au fost obigați să-și monteze plăcuțe de înmatriculare pe mașini
 1915: Batălia de la Gallipoli (Turcia) a durat 8 luni, iar aliații nu au putut cuceri Istanbulul. Marchează intrarea în luptă alături de aliați a trupelor ANZAC (Australia și Noua Zeelandă).
1920: A luat ființă Compania Franco–Română de Navigație Aeriană (CFRNA) care avea să deschidă prima linie aeriană între Franța și România.
 1932: A fost creată Armata Populară Coreeană.

 1945: Ziua Elbei, ziua în care trupele sovietice și americane s-au întâlnit întâi pe râul Elba, lângă Torgau, în Germania.
 1945: Sfârșitul Republicii Sociale Italiene.
 1945: A avut loc Conferința de la San Francisco, în vederea înființării ONU.
 1974: În Portugalia a avut loc „Revoluția garoafelor”, care a înlăturat regimul de dictatură fascistă instaurat de Antonio de Oliveira Salazar în 1933 și a deschis calea spre restaurarea democrației („Ziua libertății”).
 1983: Pioneer 10 călătorește dincolo de orbita lui Pluto.
 1986: Mswati al III-lea este încoronat rege al Swaziland, succedând tatălui său Sobhuza al II-lea.
 1990: Violeta Chamorro devine președinte al Nicaragua, prima femeie care deține această funcție.
 2005: România și Bulgaria semnează la Luxemburg Tratatului de aderare la Uniunea Europeană.
 2007: Funeraliile de stat ale lui Boris Elțîn – primele care au loc cu participarea și sprijinul Bisericii Ortodoxe Ruse, care nu s-a mai implicat în ceremoniile funerare ale unui lider rus de la decesul țarului Alexandru al III-lea, în 1894.
 2009: În România a avut loc un seism având epicentrul în zona Vrancei, la 120 km, având magnitudinea de 5,3 pe scara Richter.

Nașteri 

 32: Otho, împărat roman (d. 69)
 1214: Regele Ludovic al IX-lea al Franței (d. 1270)
 1284: Regele Eduard al II-lea al Angliei (d. 1327)
 1599: Oliver Cromwell, om politic englez (d. 1658)
 1608: Gaston, Duce de Orléans, fiu al regelui Henric al IV-lea al Franței și al Mariei de Medici (d. 1660)
 1625: Johann Frederic, Duce de Brunswick-Lüneburg (d. 1679)
 1767: Nicolas Oudinot, mareșal francez (d. 1847)
 1775: Charlotte de Spania, soția regelui Ioan al VI-lea al Portugaliei (d. 1830)
 1776: Prințesa Mary, Ducesă de Gloucester și Edinburgh (d. 1857)
 1843: Prințesa Alice a Regatului Unit, fiica reginei Victoria, Mare Ducesă de Hesse (d. 1878)
 1874: Guglielmo Marconi, fizician italian, laureat al Premiului Nobel (d. 1937)
 1897: Mary a Marii Britanii, fiica regelui George al V-lea al Regatului Unit (d. 1965)
 1900: Wolfgang Pauli, fizician de origine austriacă, laureat al Premiului Nobel (d. 1958)
 1917: Ella Fitzgerald, cântăreață americană de jazz (d. 1996)
 1920: Sofia Ionescu-Ogrezeanu, prima femeie neurochirurg din lume.
 1925: Vasile Nițulescu, actor român de teatru și film (d. 1991)
 1927: Albert Uderzo, desenator și scenarist de benzi desenate francez, creatorul benzii desenate Asterix, alături de René Goscinny (d. 2020)
 1932: Lia Manoliu, atletă, campioană olimpică la aruncarea discului, președinte al Comitetului Olimpic Român (d. 1998)
 1940: Al Pacino, actor american
 1941: Bertrand Tavernier, regizor, scenarist și critic de film francez (d. 2021)
 1946: Vladimir Jirinovski, politician rus (d. 2022)
 1953: Liviu Antonesei, scriitor român
 1959: Varujan Pambuccian, politician român de etnie armeană
 1962: Patricia Grigoriu, actriță română de teatru și film (d. 2020)
 1969: Renée Zellweger, actriță americană
 1970: Jason Lee, actor american
 1974: Louis Alphonse, Duce de Anjou, actualul Șef al Casei de Bourbon
 1977: Florin Moldovan/Naomy, cântăreață română de etnie țigănească
 1996: Daniel Martínez, ciclist columbian

Decese 

 1077: Géza I al Ungariei (n. 1040)
 1295: Sancho al IV-lea al Castiliei (n. 1258)
 1566: Diane de Poitiers, nobilă franceză, metresa regelui Henric al II-lea al Franței (n. 1499)
 1566: Louise Labé, poetă franceză (n. 1520)
 1595: Torquato Tasso, poet renascentist italian (n. 1544)
 1644: Împăratul Chongzhen al Chinei (n. 1611)
 1687: Ioan Căianu, primul autor atestat de muzică cultă din Transilvania (n. 1629)
 1744: Anders Celsius, astronom suedez (n. 1701)
 1840: Siméon Denis Poisson, matematician francez (n. 1781)
 1873: Alexandru C. Moruzi, politician din principatul Moldovei, prim-ministru în perioada 1861-1862 (n. 1805)
 1911: Emilio Salgari, scriitor italian (n. 1862)
 1925: George Stephănescu, compozitor român (n. 1843)
 1933: Franz Nopcsa, paleontolog transilvănean (n. 1877)
 1958: Iosif Iser, pictor și grafician român, membru al Academiei Române (n. 1881)
 1976:  Sir Carol Reed, regizor britanic (n. 1906)
 1995: Ginger Rogers, actriță și dansatoare americană (n. 1911)
 2014: Petre Bokor, regizor român (n. 1940)
 2014: Tito Vilanova, fotbalist și antrenor de fotbal spaniol (n. 1968)
 2023: Harry Belafonte, muzician și actor american (n. 1927)

Sărbători 

 Italia: Festa della Liberazione
 Portugalia: Ziua Libertății
 Insulele Faroe: Ziua steagului
 Eswatini: Ziua steagului
 Creștinii: sărbătoresc pe sfântul Marcu, evanghelist.

Note

 
! 25
! 04 25